రాష్ట్రీయ సాంస్కృతిక మహోత్సవం - 2022

రాష్ట్రీయ సాంస్కృతిక మహోత్సవం (ఆంగ్లం: Rashtriya Sanskriti Mahotsav) - ఇది దేశవ్యాప్తంగా ఉన్న కళలను ప్రోత్సహించడంతోపాటు అన్ని రాష్ట్రాల సంస్కృతి సంప్రదాయాలను పరిచయం చేయడమే లక్ష్యంతో కేంద్ర ప్రభుత్వం నిర్వహించే కార్యక్రమం. ఏక్ భారత్ శ్రేష్ఠ భారత్ స్ఫూర్తిని ప్రోత్సహించేందుకు ఇది 2015 నుంచి నిర్వహించబడుతోంది.

## రాష్ట్రీయ సంస్కృతి మహోత్సవము(రా స మ )

* రాష్ట్రీయ సంస్కృతి మహోత్సవం  ను భారత ప్రభుత్వ సాంస్కృతిక మంత్రిత్వ శాఖ 2015 లో రూపొందించింది. మన అద్భుతమైన దేశం యొక్క సంప్రదాయం, సంస్కృతి, వారసత్వం,  వైవిధ్యాల  యొక్క స్ఫూర్తిని జరుపుకోవడం లక్ష్యంగా పెట్టుకుంది. విస్తృత లక్ష్యంతో పాటు, ఈ మహోత్సవము  భారతీయ స్ఫూర్తి యొక్క వారసత్వాన్ని సంరక్షించడం, ప్రోత్సహించడం, ప్రాచుర్యం పెంచడానికి దోహదపడేటట్లు రూపొందించారు. మన సంస్కృతి లోని  కొత్త తరం వారిని , తిరిగి అనుసంధింప చేయడం , భిన్నత్వం లో ఏకత్వం యొక్క మన మృదువైన శక్తిని దేశానికి, ప్రపంచానికి ప్రదర్శించడం లక్ష్యంగా పెట్టుకుంది.

* దేశంలోని యువతలో మన సంస్కృతి, వారసత్వం గురించి అవగాహన కల్పించడానికి, సాంస్కృతిక మంత్రిత్వ శాఖ తన ప్రాంతీయ స్థాయి సాంస్కృతిక కేంద్రాల  ద్వారా రాష్ట్రీయ సంస్కృతి మహోత్సవాలను నిర్వహిస్తోంది. ఈ మహోత్సవాలల్లో, భారతదేశం అంతటా ఉన్న  కళాకారులు పెద్ద సంఖ్యలో తమ ప్రతిభను ప్రదర్శించడానికి పాల్గొన్నారు.. ఇప్పటివరకు, భారత ప్రభుత్వ సాంస్కృతిక మంత్రిత్వ శాఖ దేశంలో 14 రాష్ట్రీయ సంస్కృతి మహోత్సవాలు , 04 ప్రాంతీయ స్థాయి రాష్ట్రీయ సంస్కృతి మహోత్సవాలను   నిర్వహించింది.

 గత ఐదు  సంవత్సరాలలో, భారత ప్రభుత్వ సాంస్కృతిక మంత్రిత్వ శాఖ దేశంలోని వివిధ ప్రాంతాలలో ఈ క్రింది రా స మ /జోనల్ స్థాయి  నిర్వహించింది:

### <u>రాష్ట్రీయ సంస్కృతి మహోత్సవము-2022</u>

భారత దేశానికి  స్వాతంత్య్రం వచ్చి 75 సంవత్సరాలు  నిండిన సందర్భంగా 2022 లో మన  దేశం ఆ వేడుకులను చాలా ఘనంగా జరుపుకుంది. అదే          సంవత్సరం ఈ సంస్కృతి  మహోత్సవాలను ఉభయ తెలుగు రాష్ట్రాలల్లో జరపాలని  కేంద్ర ప్రభుత్వం నిశ్చయించింది.  ఆంధ్ర ప్రదేశ్ లోని రాజమహేంద్రవరం, తెలంగాణ లోని వరంగల్, హైదరాబాద్  లను ఈ ఉత్సవాలకు కేంద్రాలుగా నిశ్చయించారు.                                                                        
 
#### రా స మ ప్రధమ చరణం - రాజమహేంద్రవరం 26-27 మార్చి 2022

ఆంధ్రప్రదేశ్‌లోని రాజమహేంద్రవరంలోని ఆర్ట్స్ కాలేజ్ గ్రౌండ్‌లో ఆజాదీ కా అమృత్ మహోత్సవాలు 12 వ రాష్ట్రీయ సంస్కృతి మహోత్సవాల  2022 యొక్క మొదటి దశ జరిగింది . ఈ ఉత్సవాన్ని ఆంధ్రప్రదేశ్ గవర్నర్ శ్రీ బిశ్వభూషణ్ హరిచందన్ మరియు కేంద్ర సాంస్కృతిక, పర్యాటక మంత్రి శ్రీ జి. కిషన్ రెడ్డి మార్చి 26, 2022న ప్రారంభించారు. 

ప్రారంభోపన్యాసంలో గవర్ణర్ రా సా మ వంటి పండుగలు మన సంస్కృతి, సంప్రదాయాలను మరింత బలోపేతం చేస్తాయన్నారు. కార్యక్రమంలో, కేంద్ర సంస్కృతి, పర్యాటక మరియు ఈశాన్య ప్రాంత అభివృద్ధి  మంత్రి శ్రీ జి. కిషన్ రెడ్డి మాట్లాడుతూ, భారతదేశ గొప్ప సాంస్కృతిక వారసత్వాన్ని సంరక్షించడం, ప్రోత్సహించడం,  ప్రాచుర్యం పెంచడం   లక్ష్యంగా సాంస్కృతిక మంత్రిత్వ శాఖ తలపెట్టిన  ప్రధాన ఉత్సవం, ఈ రాష్ట్రీయ సంస్కృతి మహోత్సవం  అన్నారు. ప్రధానమంత్రి శ్రీ నరేంద్ర మోదీ ప్రతిష్టాత్మకమైన **"ఏక్ భారత్ శ్రేష్ఠ భారత్"** లక్ష్యాన్ని బలోపేతం చేస్తూ, దక్షిణాది రాష్ట్రాల గొప్ప సంస్కృతిని ప్రదర్శించడంతో పాటు, స్థానిక జనాభాకు భారతదేశంలోని ఇతర ప్రాంతాల వైవిధ్యభరితమైన సంస్కృతిని పరిచయం చేయడంలో రాష్ట్రీయ సంస్కృతి మహోత్సవం కీలక పాత్ర పోషించిందని కేంద్ర మంత్రి అన్నారు.

రాష్ట్రీయ సంస్కృతి మహోత్సవం శ్రీ గంగాధర శాస్త్రి గారిచే భగవద్గీతపై ఉపన్యాసంతో శుభారంభం అయింది. ఈ సందర్భంగా అలోకా కనుంగో  ఒడిస్సీ నృత్య ప్రదర్శన, పి. జయ భాస్కర్ శాస్త్రీయ తాల్ వాద్య కచేరి ,  ప్రేక్షకులను అలరించాయి . ప్రముఖ గాయకులు శ్రీ ఎస్.పి.చరణ్, శ్రీమతి. S.P. శైలజ, శ్రీ వందేమాతరం శ్రీనివాస్ , తదితర గాయకులు, పాటలు పాడేరు . భారతీయ చలనచిత్ర దిగ్గజాలయిన   భారతరత్న  శ్రీమతి లతా మంగేష్కర్, శ్రీ ఘంటసాల, శ్రీ ఎస్.పి.బాలసుబ్రహ్మణ్యం , శ్రీ సిరివెన్నెల సీతారామ శాస్త్రి లాంటి వారి పాటలు/కూర్పుల నుండి  కొన్ని శాశ్వతమైన గానాలతో వారికి  నివాళులు అర్పించారు. 

ఈ మహోత్సవంలో ముఖ్యాంశం,  భారతదేశంలోని వివిధ రాష్ట్రాలకు ప్రాతినిధ్యం వహిస్తున్న 540 మందికి పైగా జోనల్ జానపద కళాకారులు, ఆంధ్రప్రదేశ్ నుండి 280 మంది జానపద కళాకారులు  'ఏక్ భారత్ శ్రేష్ఠ భారత్' స్ఫూర్తిని రంగుల సాంస్కృతిక మహోత్సవం ద్వారా ప్రదర్శించారు.కార్యక్రమాలు మహోత్సవాన్ని జీవితాంతం ఆనందించదగినవిగా చేశాయి. అన్ని జోనల్ సాంస్కృతిక కేంద్రాల  నుండి వచ్చిన కళాకారులచే జానపద యుద్ధ నృత్యాలు  ఈ కార్యక్రమానికి ముఖ్య లక్షణం.

ప్రతి జోనల్ సాంస్కృతిక కేంద్రంతో పాటు ఆంధ్రప్రదేశ్ రాష్ట్రాన్ని ప్రాతినిధ్యం వహిస్తూ , ఏర్పాటు చేసిన హస్తకళా కారుల  రంగురంగుల దుకాణాల నుండి వస్తువుల  అమ్మకాలు కూడా మహోత్సవంలో జరిగాయి. 30 వంటకాల దూకాణాలతో  ఏర్పాటు చేయబడిన 'ఫుడ్ ఫెస్టివల్' ద్వారా స్థానిక మరియు ఇతర రాష్ట్రాల వంటకాలను  ప్రజలు ఆస్వాదించారు. 

మహోత్సవంలో భాగంగా ఆదికవి నన్నయ విశ్వవిద్యాలయం **<nowiki/>'గోదావరి జిల్లాల సాహిత్య & సాంస్కృతిక వారసత్వం**' అనే అంశంపై ఒక రోజు సాహిత్య సదస్సును కూడా నిర్వహించింది. 

రాజమండ్రిలో జరిగిన రాష్ట్రీయ సంస్కృతి మహోత్సవం దక్షిణాది రాష్ట్రాల గొప్ప వారసత్వాన్ని నిజంగా ప్రదర్శించింది .  స్థానిక జనాభాకు భారతదేశంలోని ఇతర ప్రాంతాల వైవిధ్యమైన సంస్కృతి, చేతిపనులు & వంటకాలను ఒకే వేదిక , ప్రదేశంలో పరిచయం చేసింది. సాధారణ ప్రజలు అధిక సంఖ్య లో పాల్గొనేందుకు వీలు గా  ప్రవేశం ఉచితంగా ఉంచబడింది. 
 
#### రా స మ ద్వితీయ  చరణం - వరంగల్  29-30 మార్చి 2022
  ఓరుగల్లు గడ్డపై రెండురోజుల పాటు అంగరంగ వైభవంగా  జాతీయ సాంస్కృతిక మహోత్సవాలు జరిగాయి. ఈ మహోత్సవాలు హనుమకొండ లోని ఆర్ట్స్  అండ్ సైన్స్ కళాశాల గ్రౌండ్‌లో జరిగాయి.  జాతీయ సంస్కృతి మహాత్సవాలను  తొలిరోజు ఆరంభ వేడుకలకు రాష్ట్ర గవర్నర్ తమిల సై సౌందర రాజన్ హాజరవగా, ముగింపు వేడుకలకు కేంద్ర పర్యాటక- సాంస్కృతిక శాఖ మంత్రి కిషన్ రెడ్డి, మాజీ ఎంపీ విజయశాంతి, కేంద్ర సాంస్కృతిక శాఖ జాయింట్ సెక్రెటరీ కవితా ప్రసాద్ ఇతర జిల్లా ఉన్నతాధికారులు హాజరయ్యారు.

ప్రారంభోత్సవంలో ప్రసంగించిన శ్రీమతి తమిళిసై సౌందరరాజన్ మాట్లాడుతూ, "చాలా మంది  స్వాతంత్య్ర సమరయోధుల త్యాగాల ఫలితంగా మనం ఇక్కడ ఈ గొప్ప క్షణాన్ని జరుపుకుంటూ,స్వేచ్ఛా గాలిని పీల్చుకుంటున్నాము,ఆన్నారు.మన యువకులు వారి త్యాగాల గురించి తెలుసుకోవాలి, ఆన్నారు.చారిత్రాత్మక వరంగల్ నగరం అటువంటి సాంస్కృతిక వైభవానికి వేదికగా మారడం, ఈ వేడుకలను చిరస్మరణీయం చేస్తుంది అని చెప్పారు.మన స్వాతంత్య్ర సమరయోధులకు ఆమె  ఘనమయిన నివాళులు అర్పించారు. 

రాష్ట్రీయ సంస్కృతి మహోత్సవం 2022, స్థానిక కళాకారుల ప్రదర్శనలు, నృత్య దర్శకత్వం వహించిన జానపద నృత్యాలతో శుభప్రదంగా ప్రారంభమైంది. . మొదటి రోజు సాయంత్రం 5.30 నుండి రాత్రి 10.30 గంటల వరకు ప్రదర్శించబడిన  సాంస్కృతిక ప్రదర్శనలలో హైదరాబాద్ బ్రదర్స్ చేత శాస్త్రీయ కర్ణాటక సంగీత గాత్రము, పద్మశ్రీ అవార్డు గ్రహీత శ్రీ దర్శనం మొగులయ్య, నేపథ్య గాయని శ్రీమతి మాంగ్లి , వందే మాతరం శ్రీనివాస్,ఇతర ప్రముఖ నేపథ్య గాయకులచే మనోహరమైన ప్రదర్శనలు జరిగాయి.  పద్మశ్రీ అవార్డు గ్రహీత డాక్టర్ కె పద్మజా రెడ్డిచే మంత్రముగ్ధులను చేసే శాస్త్రీయ నృత్య ప్రదర్శన కూడా జరిగింది .

ఈ మైదానంలో ఏర్పాటు చేసిన 80 హస్త కళల దూకాణాలను  మాజీ ఎంపీ సినీనటి విజయశాంతి సందర్శించారు. వివిధ రాష్ట్రాలకు చెందిన కళాకారులతో కలిసి నృత్యం చేశారు. ప్రముఖ సంగీత దర్శకుడు వందేమాతరం శ్రీనివాస్ 'ఒసేయ్ రాములమ్మ' సినిమాలోని పాట  పాడే సమయంలో స్టేజిపై ఆ సినిమాలో నటించిన విజయశాంతి ప్రత్యక్షంగా పాల్గొన్నారు. ఈసందర్భంగా పద్మశ్రీ వనజీవి రామయ్య, ఇంటాక్ డైరెక్టర్ ప్రొఫెసర్ పాండురంగారావు, పద్మశ్రీ పద్మజా రెడ్డి, మందాడి సత్యనారాయణ రెడ్డి మోహన్ రెడ్డి ప్రొఫెసర్ కూరపాటి వెంకటనారాయణలాంటి పలువురు ప్రముఖులకు ముఖ్య అతిథులు మెమెంటోలు  ప్రధానం చేసి సన్మానించారు. ముఖ్య అతిథిగా హాజరైన మాజీ ఎంపీ విజయశాంతి మాట్లాడుతూ వరంగల్ గడ్డపై జరుగుతున్న ఈ సాంస్కృతిక మహోత్సవం ఎంతో అలరిస్తోందని  అన్నారు. ఇటువంటి కార్యక్రమం ప్రతి జిల్లాలో ఏర్పాటు చేయాలని కేంద్ర మంత్రి కిషన్ రెడ్డికి విజ్ఞప్తి చేశారు. మన దేశ సంస్కృతి సాంప్రదాయాలు రేపటి తరానికి కూడా అందించాలని ఆమె అన్నారు. కాశ్మీర్ నుంచి కన్యాకుమారి వరకు చెందిన కళాకారుల నృత్య ప్రదర్శనలు ఎంతో అలరించాయి అని విజయశాంతి అన్నారు.

ముగింపు వేడుకల్లో పాల్గొన్న కేంద్ర పర్యాటకశాఖ మంత్రి కిషన్ రెడ్డి. దేశ సంస్కృతి- సాంప్రదాయాలను, కళలను పరిరక్షించడం మన బాధ్యత అన్నారు. రామప్ప దేవాలయంతో పాటు వేయి స్తంభాల గుడిని కూడా పూర్వ వైభవానికి  తీసుకువస్తామన్నారు.  

### రా స మ అంతిమ   చరణం - హైదరాబాద్ 1-3 ఏప్రిల్  2022
 
రాష్ట్రీయ సంస్కృతి మహోత్సవము 2022 ల అంతిమ చరణం హైరాబాద్ లోని యన్ టీ ర్ స్టేడియం లో మూడు రోజుల పాటు ఏప్రిల్ 1 నుండి మూడవ తేదీ దాకా  జరిగాయి. 

#### మొదటి రోజు

భారత ఉపరాష్ట్రపతి శ్రీ ఎం.వెంకయ్యనాయుడు ఉత్సవాలను ప్రారంభించారు . తన ప్రసంగంలో, భారతీయులుగా, మనం గర్వించదగ్గ వ్యక్తులమని, అణచివేత బ్రిటిష్ పాలన బారి నుండి దేశాన్ని విడిపించడానికి అసంఖ్యాక త్యాగాలు చేసిన స్వాతంత్య్ర  సమరయోధుల జీవితాలను సంస్మరించుకోవడం మన బాధ్యత అని అన్నారు.

ఈ మహోత్సవం యొక్క 'ద్విపార్శ్వ ఉద్దేశ్యం'ను చూపారు. ఒకటి స్వాతంత్య్ర సమరయోధుల త్యాగాలను గుర్తుంచుకోవడం, రెండవది గొప్ప భారతీయ సాంస్కృతిక వారసత్వం,కళారూపాలను ప్రోత్సహించడం, సంరక్షించడం. 'సర్వేజనా సుఖినో భవంతు' 'వసుధైవ కుటుంబకం' అనే స్ఫూర్తితో భారతీయ నాగరికత ఎల్లప్పుడూ అందరి శ్రేయస్సును కోరుకుంటుందని ఆయన అన్నారు.

శ్రీ నాయుడు, రాష్ట్రీయ సంస్కృతి మహోత్సవం, సాంప్రదాయ ప్రదర్శన కళాకారులు, చేతివృత్తుల పని వారిని ఒకే  కప్పు  క్రిందకు తెచ్చి  తమ ప్రతిభను ప్రదర్శించడానికి మంచి అవకాశాన్ని అందిస్తుందని అన్నారు. ఈ ఉత్సవం ప్రజలకు, ముఖ్యంగా యువతరానికి భారతదేశ సంస్కృతి సంప్రదాయాల గొప్పతనాన్ని గురించి అవగాహన కల్పించడంలో చాలా దోహదపడుతుందని అభిప్రాయపడ్డారు.

కేంద్ర సంస్కృతి, పర్యాటక మరియు ఈశాన్య ప్రాంత అభివృద్ధి  మంత్రి శ్రీ జి. కిషన్ రెడ్డి మాట్లాడుతూ, భారతదేశ గొప్ప సాంస్కృతిక వారసత్వాన్ని సంరక్షించడం, ప్రోత్సహించడం మరియు ప్రాచుర్యం కల్పించడం లక్ష్యంగా రాష్ట్రీయ సంస్కృతి మహోత్సవ్ సాంస్కృతిక మంత్రిత్వ శాఖ యొక్క ప్రధాన ఉత్సవం అని అన్నారు.గౌరవనీయ ప్రధానమంత్రి శ్రీ నరేంద్ర మోదీజీ ప్రతిష్టాత్మకమైన "ఏక్ భారత్ శ్రేష్ఠ భారత్" మరియు "ఆజాదీ కా అమృత్ మహోత్సవ్" లక్ష్యాన్ని బలోపేతం చేస్తూ, భారతదేశంలోని వివిధ రాష్ట్రాల గొప్ప సంస్కృతిని ప్రదర్శించడంలో రాష్ట్రీయ సంస్కృతి మహోత్సవము  కీలక పాత్ర పోషించిందని కేంద్ర మంత్రి అన్నారు.

ఈ సందర్భంగా హర్యానా గవర్నర్ శ్రీ బండారు దత్తాత్రేయ, గౌరవ ఉపరాష్ట్రపతి శ్రీ ఎం.వెంకయ్యనాయుడులకు ఆహ్వానాన్ని మన్నించినందుకు కేంద్ర మంత్రి కృతజ్ఞతలు తెలిపారు..

21 రాష్ట్రాలు కేంద్రపాలిత ప్రాంతాల నుండి జానపద నృత్య రూపాలను ప్రదర్శించే 400 మంది జానపద కళాకారుల ప్రత్యేక నృత్య ప్రదర్శనతో మహోత్సవం శుభప్రదంగా ప్రారంభమైంది. సంగీత త్రయం శంకర్ మహదేవన్-ఎహ్సాన్-లాయ్ సంగీత ప్రదర్శనలు, శ్రీమతి ఆనంద్ శంకర్ జయంత్, ఇతరుల నృత్య ప్రదర్శనలు  ప్రేక్షకులను అలరించాయి. 
#### రెండవ రోజు
భతమిళనాడు గవర్నర్ శ్రీ ఆర్.ఎన్.రవిా, రెండవ రోజు ఉత్సవాలను ప్రారంభిస్తూ, భారతదేశం అన్ని రంగాలలోను వేగంగా ముందుకు దూసుకుపోతోందని, 2047 నాటికి ప్రపంచానికి అధిపత్యం వహించే స్థితికి వస్తుంది ఆన్నారు. సౌత్ జోన్ సాంస్కృతిక కేంద్రం అధ్యక్షుడిగా ఇక్కడ జరుగుతున్న రాష్ట్రీయ సంస్కృతి మహోత్సవంలో పాల్గొన్న శ్రీ రవి, భారతదేశం తన 75 సంవత్సరాల స్వాతంత్య్ర వేడుకలను **'ఆజాదీ కా అమృత్ మహోత్సవం**' రూపంలో జరుపుకుంటోందని, రాబోయే 25 సంవత్సరాలని, అమృతకాలం గా అభివర్ణించారు. భారతదేశం ఆర్థికంగానే కాకుండా సైనికపరంగా, ఆధ్యాత్మికంగా, మేధోపరంగా కూడా ప్రపంచ అగ్రగామి గా  ఆవిర్భవిస్తుందని అన్నారు. భారతదేశం ఎలా ఎదుగుతుందో ప్రపంచం మొత్తం గౌరవంగా చూస్తోందని ఆయన అన్నారు. 

ఇద్దరు కేంద్ర మంత్రులతో కలిసి శ్రీ రవి సాంస్కృతిక ఉత్సవ వేదిక వద్ద ఏర్పాటు చేసిన అన్ని స్టాళ్లను సందర్శించి జాతీయ జెండాను ఎగురవేశారు. అంతకుముందు, ప్రముఖ తెలుగు పండితుడు శ్రీ సాగి కమలాకర శర్మ తెలుగు నూతన సంవత్సర శ్రీ శుభకృత నామ సంవత్సర సందర్భంగా ‘పంచాంగ శ్రవణం’ ప్రదర్శించారు. ప్రముఖ తెలుగు నటుడు మరియు మాజీ కేంద్ర మంత్రి శ్రీ కె. చిరంజీవి సాంస్కృతిక మంత్రిత్వ శాఖ ప్రయత్నాలను అభినందించారు, తెలుగు రాష్ట్రాల్లో రాష్ట్రీయ సాంస్కృతిక మహోత్సవాన్ని విజయవంతంగా నిర్వహించినందుకు కేంద్ర మంత్రి శ్రీ జి. కిషన్ రెడ్డికి ధన్యవాదాలు తెలిపారు.   

సాంస్కృతిక కార్యక్రమాలలో స్థానీయ కళాకారుల ప్రదర్శనలు , జానపద నృత్యాలు , బా న్యా న్ ట్రీ  వారి 'తాల్ ఇండియా' వారి కచేరీ, తమన్ గాన కచేరీ ప్రేక్షకులను ఉర్రూత లూగించాయి.  
#### మూడవ  రోజు
ముగింపు రోజు కార్యక్రమానికి భారత ప్రభుత్వ విదేశాంగ & సాంస్కృతిక శాఖ సహాయ మంత్రి శ్రీమతి మీనాక్షి లేఖి , మహారాష్ట్ర మాజీ గవర్నర్  శ్రీ సి. విద్యాసాగర్ రావు విచ్చేశారు.

శ్రీమతి మీనాక్షి లేఖి తన ప్రసంగంలో, కాకతీయ రాజవంశ రాణి రుద్రమదేవి వంటి సాధికారత పొందిన మహిళల ఉదాహరణలు మన వారసత్వంలో పుష్కలంగా ఉన్నాయని, మన గత వైభవం నుండి మనం నేర్చుకుని,  సమాజంలోని అన్ని కోణాల్లో మహిళా నాయకులను శక్తివంతం చేసే దిశగా ముందుకు సాగాలని అన్నారు.శ్రీ సి. విద్యాసాగర్ రావు మాట్లాడుతూ 75 సంవత్సరాల  స్వాతంత్య్ర వేడుకలను జరుపుకోవడానికి మన ఆజాది కా అమృత్ మహోత్సవాన్ని,స్ఫూర్తితో మనం  జరుపుకుంటున్నామని అన్నారు. 

తరువాత స్థానిక మరియు జానపద కళాకారులచే రంగుల ప్రదర్శనలు, శ్రీమతి జయప్రభ మీనన్ శాస్త్రీయ నృత్య ప్రదర్శన, పద్మశ్రీ డాక్టర్ ఎల్. సుబ్రమణ్యం, పద్మశ్రీ కవితా కృష్ణమూర్తి సంగీత ప్రదర్శన జరిగాయి. 

ఈ మహోత్సవాల ముగింపు , అత్యద్భుతంగా భారత దేశం నలు మూలల నుండి వచ్చిన 540 మంది జానపద కళాకారులచే వాళ్ళ ప్రాంతీయ నృత్యాప్రదర్శించారు. వాటిల్లో   లడఖ్ నుండి షాండోల్,, మహారాష్ట్రకు చెందిన లావణి, మధ్యప్రదేశ్‌కు చెందిన రాయ్, తెలంగాణకు చెందిన లంబాడీలు జార్ఖండ్ నుండి కర్ష, జమ్మూ  నుండి రౌఫ్, ఉత్తరప్రదేశ్ నుండి నోర్టా, బీహార్ నుండి జాట్-జతిన్, నాగాలాండ్ నుండి సంగతం నాగా, రాజస్థాన్ నుండి ఘరాసియా నృత్యం ,మధ్యప్రదేశ్ నుండి బధాయ్,  ఉత్తరప్రదేశ్‌కు చెందిన మయూర్ నృత్యం, ఉత్తరాఖండ్ నుండి జాగోర్, త్రిపుర నుండి సంగ్రాయ్ మోగ్,. మిజోరం నుండి చెరో, మణిపూర్ నుండి లై హరోబా, అస్సాం నుండి బర్దోషిఖాలా, అరుణాచల్ ప్రదేశ్ నుండి గుంటి, డాంగి రోమ్ గుజరాత్,  ఉత్తరప్రదేశ్ నుండి పైదండ, హిమాచల్ ప్రదేశ్ నుండి సిర్మోరి నాటి,. మేఘాలయ నుండి కా షాద్ మస్తీ, చత్తీస్‌గఢ్‌కు చెందిన పంతి, ఒడిసా నుండి సంబల్పురి, గుజరాత్ నుండి సిద్ధి ధమాల్, పశ్చిమ బెంగాల్ నుండి చౌ ఉన్నాయి.  

భారత ప్రభుత్వ సాంస్కృతిక మంత్రిత్వ శాఖ హైదరాబాద్‌లోని ఎన్టీఆర్ స్టేడియంలో నిర్వహించిన మూడు రోజుల జాతీయ సాంస్కృతిక ఉత్సవం, ఇటీవల జరిగిన అతిపెద్ద మరియు అత్యంత రంగుల సాంస్కృతిక మహోత్సవం 2022 

·       

వర్గం:సాంస్కృతిక జాబితాలు

వర్గం:సాంస్కృతిక జాబితాలు
## మూలాలు


వర్గం:సాంస్కృతిక జాబితాలు